पाएं अपने शहर की ताज़ा ख़बरें और फ्री ई-पेपरडाउनलोड करें
बिदुपुर के सैदपुर गणेश चांदपुरा गांव में बीती रात एक साथ मां-बेटे की चिताएं जलीं। घटना को लेकर एक तरफ जहां गांव में अलग-अलग चर्चाएं हैं। वहीं, कोरोना महामारी में हुई दोनों की मौत के भय से दोनों की अर्थी ले जाने में बगलगीर घर से नहीं निकले। परिवारवालों ने ही किसी तरह कोनहारा घाट पर दोनों की अंत्येष्टि की। मिली जानकारी के अनुसार संबंधित गांव के गनौर साह की पत्नी तकरीबन पखवारे से बीमार थी। रविवार रात्रि उसकी मौत हो गई। बगलगीर और पटीदार के लोग भी दाह-संस्कार में सम्मिलित नहीं हुए। घरवाले उसे लेकर कोनहारा घाट पहुंचे। अंतिम संस्कार की तैयारी चल रही थी इसी बीच घर के महिला सदस्यों से जानकारी मिली की बीते चार, पांच दिनों से बीमार चल रहे उसके बेटे की मौत हो गई है। जिसके बाद कोनहारा से उसके घर के दो तीन सदस्य लौटकर आए और मृतक को ले जाया गया, जहां एक ही साथ मां और बेटे की चिताएं जली। घटना के बाद क्षेत्र में चर्चाएं तो है बावजूद लोग चिंतित और भयभीत हैं। वहीं, बिदुपुर पंचायत के पूर्व उप सरपंच विनोद कुमार अंबष्ठ का बीते रविवार देर रात आकस्मिक मौत हो गई। उनकी मौत पर लोगों ने संवेदना व्यक्त किया। दूसरी ओर सोमवार को 39 लोगों के कोरोना जांच के सेम्पल में 09 मरीज मिलने की जानकारी बिदुपुर अस्पताल कर्मियों द्वारा दिया गया। बीते कई दिनों से कोरोना कीट अनुपलब्ध होने के संबंध में कर्मियों द्वारा बताया गया कि स्वास्थ्य प्रबन्धक के कोरोना संक्रमित होने के कारण कोरोना कीट के संबंध में उन्हें जानकारी उपलब्ध नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn